# bruzunat
## Brezhoneg
### Etimologiezh

    Diwar an anv-kadarn bruzun hag al lostger -at.

### Verb

| Kemmadur | Furm |
| hep | bruzunat |
| dre vlotaat | vruzunat |
| dre c'hwezhañ | digemm |
| dre galetaat | pruzunat |
| amreizh | vruzunat |
bruzunat /bryˈzỹːnat/ verb gwan ha verb kreñv eeun (anv-gwan-verb : bruzunet) (displegadur) I. verb gwan
* Mont e bruzun :
** An douar a oa ruz gant ar gwad, ar vein a frailhe hag a vruzune dindan o zreid, [...]. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 144.)
** Ar gwastell-mañ, 'vat, a vruzun : n'e-neus ket a zalh. — (Jules Gros, Le trésor du breton parlé Deuxième Partie, 1970, p. 84.)
II. verb kreñv eeun
* Ober bruzun gant un dra bennak:
** Bruzunat bara.
* (Dre astenn-ster) Drailhañ a-dammoù munut.
* Lakaat da vezañ amuroc'h ; blotaat (diwar-benn an douar.

#### Gerioù heñvelster

* bruzunañ

#### Deveradoù

* bruzunachoù
* bruzunadur
* bruzunailhoù
* bruzunajoù
* bruzunaus
* bruzunek
* bruzuner
* bruzunerezh
* bruzunidigezh

## Rimadell

    -Aet eo ma yarig er wezenn,
    N’ouzon ket penaos ober dezhi diskenn.
    -Bruzunat bara e-kreiz an ti,
    Ha lavaret dezhi: “Piti! Piti!”.
   * — (Jules Gros, Le trésor du breton parlé Troisième Partie, 1974, p. 372.)

#### Troidigezhioù

* galleg : s'émietter
* galleg : émietter , briser en mille morceaux , pulvériser (réduire en poudre)